recursal/SuperWikiNEXT-32B huggingface dataset:
**MicroMedia Oy** on suomalainen yritysten väliseen markkinointiin erikoistunut toimisto, joka perustettiin vuonna 1978. Ruotsalainen Anderson & Lembke perusti MicroMedia Ab:n Ruotsiin vuonna 1975 ja Suomen MicroMedia aloitti kolme vuotta myöhemmin.

MicroMedian palvelut kattavat nykyisin strategisen suunnittelun, markkinoinnin suunnittelun, kampanjasuunnittelun ja konseptit, segmentoinnin ja kohderyhmät, telemarkkinoinnin, sekä markkinointiteknologioiden hyödyntämiset. Yrityksessä työskenteli 32 henkilöä vuonna 2020 ja sen liikevaihto vuonna 2020 oli 2,5 miljoonaa euroa. MicroMedian kotipaikka on Helsinki.

MicroMedia Oy toimii Suomessa ja sen omistavat yrityksen avainhenkilöt. Toimitusjohtajana työskentelee Timo Häkkinen ja hallituksen puheenjohtajana toimii Esko Reinonpoika Alanko. Yrityksen aikaisempia omistajia ovat olleet Anderson & Lembke Ab, Abak Justitia Ab, Esselte Info Ab ja DDB-mainostoimistoketju.

Lähteet
-------

1. 1 2 3  MicroMedia Oy *Kauppalehti*. Viitattu 27.2.2022.
2. ↑  Asiakasrekisteri ei yksinmyyntiä kasvata  09.12.2004. Jarmo LahtiTaloussanomat. Viitattu 22.11.2012.

Kirjallisuutta
--------------

* *MicroMedian osoitepankki: business-to-business suoramarkkinoinnin käsikirja*. Helsinki: Esselte MicroMedia 1989.
* Esko Reinonpoika Alanko ja Martti Korpijaakko: *Eikö oo valtavaa?!? Syvähenkisen markkinointimiehen henkilökuva*. Helsinki: WSOY 1999. ISBN 9789510240656.
**Nummen Säästöpankki** oli vuonna 1875 perustettu säästöpankki Nummella, Uudellamaalla. Pankin pääkonttori sijaitsi Nummella Oinolan kylässä keltaisessa säästöpankin talossa, kunnes se sulautettiin Länsi-Uudenmaan Säästöpankkiin vuonna 1991. Säästöpankin talo on yhä jäljellä Oinolassa ja kuuluu osaksi Nummen valtakunnallisesti merkittävää kulttuuriympäristöä. 

Nummen säästöpankin talletuskanta ennen pankin sulautumista Länsi-Uudenmaan Säästöpankkiin oli 79,1 miljoonaa markkaa (1990).

Historia
--------

10. maaliskuuta 1872 Nummen kunnallislautakunta laati ehdotuksen Nummen Säästöpankin perustamiseksi. Perustamissääntö vahvistettiin Suomen senaatin toimesta 18. helmikuuta 1873, mutta itse perutstaminen venyi vuoteen 1875, sillä 400 markan kantarahaston merkitsijöiden löytäminen oli vaikeaa.

Nummen säästöpankin 1928 valmistunut rakennus.
Nummen Säästöpankki avasi ovensa asiakkaille ensimmäistä kertaa 31. heinäkuuta 1875 Antsepän talossa Oinolassa, jossa pankin konttori toimi tuolloin. Antsepän talon jälkeen pankki toimi Oinolan kansakoululla, Nummen kunnanhuoneella, Nummen seuratalolla ja Nummen osuuskaupassa, kunnes pankin omat toimitilat valmistuivat Oinolaan vuonna 1928.

Vuoden 1907 alusta pankki oli avoinna kaksi kertaa kuukaudessa ja vuoden 1916 alusta jokaisen viikon lauantaina. Vasta elokuussa 1925 pankki oli avoinna joka arkipäivä. 

### Sivukonttorit

Tammikuussa 1965 Nummen Säätöpankin ensimmäinen sivukonttori avattiin Leppäkorpeen. Vuonna 1962 avattiin sivukonttori myös Saukkolaan. Länsi-Uudenmaan Säästöpankin alaisuudessa viimeinen Nummella sijainnut sivukonttori, Saukkolan konttori, laukkautettiin 2020.

Nummen Säästöpankin johto
-------------------------

### Nummen Säästöpankin johtokunnan puheenjohtajat

1875-1897| Nimi | Vuodet |
| --- | --- |
| E.V. Stenström | 1875-1878 |
| Evert Stenström | 1879-1886 |
| C.V. Salin | 1887-1895 |
| Herman Stenström | 1896-1897 |

Aikaisemmin johtokunnalle kuulunut pankin asioiden hoito siirtyi pankin hallitukselle ja isännistölle vuonna 1897.

### Nummen Säästöpankin isäntien puheenjohtajat

1898-1976| Nimi | Vuodet |
| --- | --- |
| Kaarle Ojanen | 1898-1927 |
| Artturi Oittila | 1928-1956 |
| Lauri Valli | 1957-1961 |
| Antti Tavo | 1962-1972 |
| Raikko Oittila | 1973-1976 |

### Nummen Säästöpankin hallituksen puheenjohtajat

1898-1991| Nimi | Vuodet |
| --- | --- |
| Herman Stenström | 1898-1911 |
| Akseli Sarjakoski | 1912-1945 |
| Aarne Koskijoki | 1946-1961 |
| Jalmari Alanne | 1962-1969 |
| Severi Sorrola | 1970-1971 |
| Tuomo Saloniemi | 1971-1991 |

### Nummen Säästöpankin kamreerit ja toimitusjohtajat

Kamreerit on esitetty vuoteen 1947 ja toimitusjohtajat vuodesta 1947.

1875-1991| Nimi | Vuodet |
| --- | --- |
| A.F. Stenberg | 1875-1893 |
| Juho Vikberg | 1894-1897 |
| Kosti Neffling | 1898-1911 |
| Verker Valkama | 1911-1918 |
| Matti Parkkila | 1919-1925 |
| Arvo Ojanen | 1925-1930 |
| Arvo Viljanen | 1930-1966 |
| Sakari Kaunisto | 1966-1991 |

Lähteet
-------

1. 1 2 3 4 5 6 7 8  Leo Dammert, Pekka Keinänen: *Nummen Maatilojen Historia*, s. 49. Leo Dammert, 2021.
**Raimo Juhani Andersson** (25. heinäkuuta 1956 Hamina – 14. huhtikuuta 2018 Vantaa) oli suomalainen rikollinen. Andersson johti huumeliigaa 1990-luvulla ja sai pitkän vankeustuomion törkeästä huumausainerikoksesta ja ampuma-aserikoksesta. Vuonna 1990 Andersson esitti perättömän väitteen, että laulaja Juice Leskinen olisi ostanut häneltä noin kilon hasista, ja sai tästä väitteestä myöhemmin tuomion. Andersson myös kuului vuosien ajan rikollisjengi United Brotherhoodin voimahahmoihin. 

Andersson oli yksi keskeisiä hahmoja United Brotherhoodissa, mutta hänen toimintaansa alkoi loppuaikoina kohdistua syvää tyytymättömyyttä ja jopa vihaa. Vankilan kirjastossa työskennelleen Anderssonin oli nähty pitävän yhteyttä KRP:n poliisien kanssa ja poistuvan näiden seurassa vankilasta useampia kertoja. Tapaamiset liittyivät tiettävästi Anderssonin ja hänen kolmen rikoskumppaninsa murhaaman ruotsinturkkilaisen Volkan Ünsalin ruumiin etsintöihin. Andersson istui elinkautista tuomiota Ünsalin murhasta. Murha tapahtui lokakuussa 2003 Vuosaaressa, eikä ruumista ole tähän päivään mennessä löydetty. Helsingin hovioikeus hylkäsi syksyllä 2017 Anderssonin hakemuksen päästä ehdonalaiseen vapauteen.

Andersson löydettiin huhtikuussa 2018 surmattuna vaimonsa kotitalosta Vantaalta. Hän oli lomalla vankilasta. Maaliskuussa 2019 Itä-Uudenmaan käräjäoikeus tuomitsi murhasta Veli Matti Huohvanaisen.

Lähteet
-------

1. ↑  Kuolinilmoitus. *Helsingin Sanomat* 2.6.2018, s. C 16.
2. ↑  Autio, Sari: Palkkamurhaa, huumekauppaa, perätön ilmianto Juicesta... Tällaista oli surmatun palkkamurhaaja Raimo Anderssonin elämä  21.4.2018. Ilta-Sanomat. Viitattu 21.4.2018.
3. ↑  Lehtinen, Pekka: Poliisi epäilee henkirikosta: Suomen kovimpiin ammattirikollisiin kuulunut Raimo Andersson on löydetty kuolleena  14.4.2018. MTV Oy.  Arkistoitu 15.4.2018. Viitattu 15.4.2018.
4. ↑  Täältä rikollispomo Raimo Andersson löytyi surmattuna: syrjäinen omakotitalo nykyään vaimon nimissä - Kolme otettiin kiinni paikan päältä *Iltalehti*.  16.4.2018. Viitattu 17.4.2018.
5. ↑  Kolmoismurhaajalle taas uusi murhatuomio – rikollisvaikuttaja Raimo Anderssonin pahoinpitely jatkui puolitoista tuntia *Yle Uutiset*.  1.3.2019. Viitattu 21.4.2019.
**Särkikylän Työväentalo** on vuonna 1949 valmistunut työväentalo Evijärven kunnan Särkikylässä

Historiaa
---------

Kylällä aiemmin ollut työväentalo menetettiin Lapuanliikkeen aikana, ja myöhemmin vanha talo paloi. Särkikylän Työväenyhdistys ry rakensi talon pääosiltaan talkoilla. Materiaalihankintoihin järjestettiin keräyksiä ja saatiin lahjoituksia. Nykyisin talo toimii Kylätalona.

Rakennus
--------

Rankarakenteinen rakennus valmistui 1938. Vuonna 1960 rakennukseen tehtiin korjauksia, jolloin ulkopuolen pystylaudoitus uusittiin. Tuolloin myös alkuperäisenä katteena ollut päre korvattiin huopakatteella. Sisäkatto on paneloitu. Vuoden 1973 remontissa punainen ulkopinta maalattiin ruskeaksi ja sisäseinien pahvien tilalle vaihdettiin lastulevyt. Talossa on alun perin ollut juhlasali, näyttämö, ravintola, kerhohuone ja voimailusali.*lähde tarkemmin?*

Toimintaa talolla
-----------------

Talossa on järjestetty kokouksia, nuorisotoimintaa ja tansseja. Talo on edelleen kunnossa, ja siellä järjestetään myös monenlaisia perhejuhlia.

Lähteet
-------

1. 1 2  Särkikylä *sarkikyla.wordpress.com*. Viitattu 9.10.2022.
2. 1 2  Katia Båsk-Ekholm ja Kaj Häyry: *Suomen työväentaloja koskeva selvitys: Turun kaupungin historiallisessa museossa tehty selvitys Suomen työväentalojen rakennushistoriasta sekä nykyisestä kunnosta ja käytöstä*. Helsinki: Opetusministeriö, 1982. ISBN 951-46-6592-9.
Li Shangfu vuonna 2023
**Li Shangfu** (kiin. 李尚福, *Lǐ Shàngfú*, s. 1958, Chengdu) on kiinalainen avaruustekniikan insinööri ja Kansan vapautusarmeijan kenraali. Hänet valittiin 20. puoluekokouksessa lokakuussa 2022 keskussotilaskomissioon ja maaliskuussa 2023 Kiinan kansantasavallan puolustusministeriksi.

Li on sotilas toisessa polvessa; hänen isänsä Li Shaozhu taisteli Kiinan sisällissodassa ja Japania vastaan ja kohosi Kansan vapautusarmeijan rautatiejoukkojen varakomentajaksi.

Li Shangfu meni Kansalliseen puolustustekniikan yliopistoon 1978 ja valmistui 1982.
Hän palveli Xichangin avaruuskeskuksessa 31 vuotta ja vuonna 2003 hänet nimitettiin sen komentajaksi.
Lin vastuulla oli ensimmäisen Kiinan kuuluotaimen laukaisu ja satelliitintorjuntatesti.

Hänet nimitettiin myöhemmin pääesikunnan aseosaston johtoon, strategisten tukijoukkojen varakomentajaksi ja keskussotilaskomission kalustonkehityksen johtajaksi.
Li työskenteli Zhang Youxian alaisuudessa aseosastolla 2013–2015 ja on presidentti Xi Jinpingin perheystävä.

Vuonna 2018 Yhdysvallat asetti Lille pakotteita johtuen S-400- ja Su-35-järjestelmien ostosta Venäjältä.
Pakotteisiin kuuluvat viisumikielto, valuutanvaihto- ja rahansiirrot Yhdysvaltain finanssijärjestelmissä ja kielto pitää hallussa omaisuutta Yhdysvalloissa.

Lähteet
-------

1. 1 2 3 4  Chinese parliament approves appointment of Li Shangfu to Defense Minister’s position *TASS*. Viitattu 12.3.2023.
2. ↑  PLA says chief of its arms wing replaced - China - Chinadaily.com.cn *www.chinadaily.com.cn*. Viitattu 12.3.2023.
3. 1 2 3  China Names US-Sanctioned Aerospace Expert as Defense Minister *Bloomberg.com*.  12.3.2023. Viitattu 12.3.2023. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Perälän työväentalo** on vuonna 1974 valmistunut Teuvalla Perälän kyläkeskuksessa sijaitseva työväentalo.

Historiaa
---------

Perälän Työväentalojen historia on monivaiheinen. Ensimmäinen talo oli rakennettu 1906, mutta koska omistajayhdistykset todettiin kommunistien järjestöiksi, talo takavarikoitiin Lapuan liikkeen aikana ja myytiin yksityiselle, joka myöhemmin testamenttasi talon Suomen Luterilaiselle Evankeliumiyhdistykselle. Taloa yritettiin ostaa myös perustetun paikallisen sosialidemokraattiselle yhdistykselle, mutta viranomaiset pitivät yhdistystä kommunistien peitejärjestönä. Uuden talon rakensi 1938 perustettu Perälän Työväentalo Oy samana vuonna. Talo paloi vuonna 1974, ja siitä saaduilla palovakuutusrahoilla rakennettiin nykyinen Perälän Työväentalo.

Rakennus
--------

Rakennus valmistui pääosin talkootyönä 1974. Talo on yksikerroksinen, rankarakenteinen ja sen julkisivu on vuorattu harmaalla mineriittilevyllä. Tontilla on myös puinen ulkorakennus.

Toimintaa talolla
-----------------

Työväentalolla ovat toimineet alueen työväenjärjestöt ja urheiluseurat. Talolla on järjestetty myös tansseja, nuorisotoimintaa ja juhlia.

Lähteet
-------

1. ↑  Täydentäviä yhtiötietoja *Pörssitieto*. Viitattu 22.9.2022.
2. ↑  Viljamaa, Toni: Aseistakieltäytyjistä luokkataistelijoiden eturintamaan – Teuvan työväenliikkeen ideologinen kehitys sisällissodasta lapualaisvuosiin (Pro gradu -tutkielma) Tampereen yliopisto. Viitattu 22.9.2022.
3. ↑  Katia Båsk-Ekholm ja Kaj Häyry: *Suomen työväentaloja koskeva selvitys: Turun kaupungin historiallisessa museossa tehty selvitys Suomen työväentalojen rakennushistoriasta sekä nykyisestä kunnosta ja käytöstä*. Helsinki: Opetusministeriö, 1982. ISBN 951-46-6592-9.
**Joseph Adam (Joe) Jonas** (s. 15. elokuuta 1989 Casa Grande, Arizona) on veljiensä Nick ja Kevin Jonaksen kanssa Jonas Brothers -nimisessä yhtyeessä. Bändi hajosi vuonna 2013, mutta palasi yhteen vuonna 2019. Vuonna 2011 hän julkaisi ensimmäisen sooloalbuminsa *Fastlife*. Joe tunnetaan myös pop-yhtye DNCE:n laulajana.

Yksityiselämä
-------------

Hänen vanhempansa ovat Denise ja Paul Kevin Jonas sr. Hänet kasvatettiin Wyckoffissa, New Jerseyssä ja hänessä on irlantilaista, italialaista, saksalaista ja cherokee-intiaanien verta. 

Joe on seurustellut Taylor Swiftin kanssa, mutta jätti tämän puhelimitse. Joe on myös seurustellut Demi Lovaton kanssa, mutta pari erosi toukokuussa 2010.

Vuonna 2016 Jonas alkoi seurustella näyttelijä Sophie Turnerin kanssa, ja lokakuussa 2017 he kihlautuivat. He avioituivat ensin Las Vegasissa toukokuussa 2019 ja toistamiseen Etelä-Ranskassa kuukautta myöhemmin. Vuoden 2020 heinäkuussa pariskunta sai esikoistytön.

Ura
---

Jonas esiintymässä Capital Pride -tapahtumassa Washingtonissa kesällä 2022.
### *Jonas Brothers*

Jonasin suunnitelmat tulevaisuuden kannalta olivat erilaiset kuin veljiensä, sillä hän halusi ennen laulajan uraansa koomikoksi. Vuonna 2005 Joe veljineen äänitti ensimmäisen kappaleensa, "Please Be Mine". Columbia Recordsin johtaja Steve Greenberg päätti solmia heidän kanssaan levytyssopimuksen nimellä Jonas Brothers. Vuoteen 2013 asti Joe oli yhtyeen päälaulaja, kunnes yhtye hajosi. Vuonna 2019 yhtye teki paluun kappaleella "Sucker". Hän soittaa yhtyeessä myös tamburiinia ja kitaraa.

### *DNCE*

Vuonna 2015, Jonas Brothersin hajoamisen jälkeen, Joe aloitti uuden musiikkiprojektin ja päätti perustaa yhtyeen ystäviensä Jack Lawlessin, JinJoo Leen sekä Cole Whittlen kanssa. He julkaisivat ensimmäisen singlensä "Cake By The Ocean" sekä EP:n "Swaay" vuonna 2015. Marraskuussa 2016 yhtye julkaisi *DNCE*-nimisen albumin.

### Näyttelijän ura

Jonas näyttelee Shane Gray -nimistä poikaa elokuvassa *Camp Rock* (2008) ja sen jatko-osassa *Camp Rock 2: The Final Jam* (2010). Hän näyttelee myös Disney Channelin tv-sarjassa *JONAS*, jossa esiintyvät kaikki veljekset, Frankie mukaan lukien. Vuonna 2010 Joe Jonas, Nick Jonas ja Kevin Jonas näyttelivät *Jonas L.A.* -sarjassa.

Lähteet
-------

* 
* (Arkistoitu – Internet Archive)
* 

### Viitteet

1. ↑  Joe Jonas & Demi Lovato Split Access Hollywood. Viitattu 22.8.2010. (englanniksi)
2. ↑  Game of Thrones -tähti Sophie Turnerilla erikoinen ehto seurustelulle – vaati katsomaan Harry Potter -elokuvat *www.iltalehti.fi*. Viitattu 2.5.2020.
3. ↑  Game of Thrones -tähti Sophie Turner ja Joe Jonas saivat lapsen! *www.iltalehti.fi*. Viitattu 28.7.2020.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana
* IdRef

 |

 |
Tuulieroosion kuluttamaa kiveä on Altiplano alueella Boliviassa.
Tuulen kaivertamaa kiveä, Arizona, Yhdysvallat.
**Tuulieroosio** eli eolinen eroosio on tuulen aiheuttamaa maaston rapautumista. Tuulen lennättämä hiekka voi muokata kallioita (esimerkiksi Egyptin sienikalliot). Nopein tuulieroosion muoto on hiekka-aavikoiden tai hiekkarantojen dyynien jatkuva muodonmuutos. Tuulieroosiota esiintyy eniten alueilla, joilla on vähän tai ei yhtään kasvillisuutta, varsinkin kuivilla seuduilla. Tuuli kuluttaa kuljettamalla (lössimaa), hiomalla (sienikalliot), lajittelemalla sekä kasaamalla (dyynit) ainesta.

Tuulieroosio on tehokkainta sellaisilla alueilla, missä kasvipeite ei suojaa maanpintaa, esimerkiksi aavikoilla, kylmillä kasvittomilla alueilla, rannoilla sekä paikoilla, joista ihmisen toiminnan takia kasvipeite on hävinnyt. Saharan autiomaa on pääosin niin sanottua puhallettua kivikenttää. Tuulen aiheuttama kulutus on voimakkainta aavikoilla, missä kuljetettavana on paljon hiekkaa sekä muuta kuivaa maa-ainesta.

Tuulieroosion vaikutuksia mitataan käyttäen apuna muun muassa ilmakuvia ja kenttätutkimusta, sekä kasvipeitteen muutoksia voidaan seurata myös käyttämällä aikaisempia tietoja, ilma- ja satelliittikuvia.

Katso myös
----------

* Eroosio
* Deflaatio (geologia)

Lähteet
-------

1. 1 2  Tuulen kulutus *Kotiaine.com*.  Arkistoitu 1.2.2012. Viitattu 3.8.2018.  **Web archive 2012**
2. ↑  Geography - Action of Wind in the Desert *School Mattazz*. Viitattu 3.8.2018.
3. ↑  Wind erosion *International Union of Geological Sciences*.  Arkistoitu 24.7.2018. Viitattu 3.8.2018.
**Macaon Kiinan kansantasavallan erityishallintoalueen peruslaki** (kiin.: 中華人民共和國澳門特別行政區基本法; Jyutping: *Zung1 waa4 jan4 man4 gung6 wo4 gwok3 Ou3 Mun4 dak6 bit6 hang4 zing3 keoi1 gei1 bun2 faat3*, port. *Lei Básica da Região Administrativa Especial de Macau da República Popular da China*) on Macaon vastine perustuslaille. Peruslaki määrittelee mm. kaupungissa käytettävän yksi maa, kaksi järjestelmää -mallin.

Peruslaki otettiin käyttöön Macaon siirron yhteydessä vuonna 1999. Kiinan ja Portugalin välisen sopimuksen mukaan laki on voimassa 50 vuotta siirron jälkeen. Peruslaki takaa Macaon asukkaille mm. ilmaisun-, elinkeinon- ja kokoontumisenvapauden. Lisäksi peruslaki turvaa kaupungille demokraattisen järjestelmän ja vapauden valita hallinnon edustajat.

Vuonna 2021 Portugalin hallitus ilmaisi huolensa peruslain toteutumista koskien, kun Macaon hallintojohtaja, Ho Iat-seng, halusi määritellä "median" olevan patrioottinen ja rakastavan erityishallintoaluetta. Portugali ilmaisi toivovansa Macaon hallinnon seuraavan peruslakia täysimääräisesti.

Lähteet
-------

1. ↑  Portugal espera que China cumpra Lei Básica de Macau em "todas as suas determinações" *Observador*.  24.3.2021. Viitattu 12.2.2022. (portugaliksi)
2. ↑  Lisboa alertou Pequim para "importância da Lei Básica no processo de transição" de Macau  2.8.2021. Rádio e Televisão de Portugal. Viitattu 12.2.2022. (portugaliksi)
3. ↑  Macau. Portugal espera que China cumpra Lei Básica ″em todas as suas determinações″ *Diário de Notícias*.  23.3.2021. Viitattu 12.2.2022. (portugaliksi)

Aiheesta muualla
----------------

* Peruslaki (englanniksi)
**RwandAir** (IATA: **WB**, ICAO: **RWD**, kutsukoodi: **RWANDAIR**) on Ruandan kansallinen lentoyhtiö, joka aloitti toimintansa joulukuussa 2002. Se lentää maan sisäisiin kohteisiin ja ympäri Afrikkaa sekä joihinkin kohteisiin Aasiassa ja Euroopassa. Yhtiön solmukohta on Kigalin kansainvälinen lentoasema.

Historia
--------

RwandAir perustettiin vuonna 2002 nimellä **Rwandair Express**, entisen Air Rwandan tilalle, koska se oli lopettanut toimintansa Ruandan kansanmurhan aikana. Vuonna 2009 nimi vaihtui nykyiseen. 2010-luvun aikana yhtiö kasvoi ja sai lisää koneita, ostaen niitä myös suoraan valmistajilta. Syksyllä 2022 ilmoitettiin, että yhtiö haluaisi liittyä Oneworld-allianssiin Qatar Airwaysin tuella.

Laivasto
--------

RwandAirin Airbus A330-200
RwandAirin Bombardier CRJ900

RwandAirin laivasto lokakuussa 2023:| Konetyyppi | Lukumäärä | Tilauksia | Matkustajapaikkoja | Huom. |
| --- | --- | --- | --- | --- |
| Airbus A330-200 | 2 | – | 244 |
| Airbus A330-300 | 1 | – | 274 |
| Boeing 737-700 | 1 | – | 120 |
| Boeing 737-800 | 4 | – | 154 |
| Boeing 737-800BCF | 1 | 1 | vain rahti |
| Bombardier CRJ900ER | 2 | – | 75 |
| de Havilland Canada Dash 8 | 2 | – | 67 |
| Yhteensä | 13 | 1 |

Lähteet
-------

1. ↑  Times Reporter: RwandAir changing country’s aviation industry through enhanced aviation skills *The New Times*.  25.8.2014. Viitattu 7.10.2023. (englanniksi)
2. ↑  Matthew Klint: RwandAir Will Join Oneworld Alliance *Live and Let's Fly*.  15.9.2022. Viitattu 7.10.2023. (englanniksi)
3. ↑  RwandAir Fleet Details and History *Planespotters.net*.  6.10.2023. Viitattu 7.10.2023. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:RwandAir
**Nummen kunnantalo** on entinen kunnantalo Lohjalla Uudellamaalla. Vuonna 1965 valmistunut tiilirakennus on palvellut niin entisen Nummen kunnan kunnantalona, kuin myös Nummi-Pusulan kunnan kunnantalona.

Nummi-Pusulan kunnan liityttyä Lohjan kaupunkiin vuonna 2013 rakennuksessa toimi Lohjan kaupungin palvelupiste. Suurin osa rakennuksesta jäi kuitenkin tyhjilleen ja se myytiin Fin hel vip Oy:lle 53 000 eurolla vuonna 2016.

Historia ja arkkitehtuuri
-------------------------

Entisen kunnantalon sisäänkäynti vuonna 2022.
Ennen nykyistä kunnantaloa Nummen kunnahallitus kokoontui vuonna 1847 valmistuneessa Nummen pitäjäntuvassa, joka sijaitsee Nummen kirkon vieressä. Nykyinen tiilirakenteinen kunnantalo ja sen viereinen entinen apteekki valmistuivat vuonna 1965 arkkitehti Toivo Löyskän ja Risto Löyskän piirustusten mukaan. Rakennus toimi Nummen kunnantalona aina vuoteen 1981, jolloin Nummen ja Pusulan kunnat yhdistettiin Nummi-Pusulaksi. Tämän jälkeen kunnantalo toimi uuden Nummi-Pusulan kunnan kunnantalona.

Lohjan kaupunki myi kunnantalon vuonna 2016. Pohdinnassa oli myös rakennuksen purkaminen ja pelkän matalan apteekkiosan myynti, mutta Lohjan kaupunginvaltuusto päätyi kuitenkin myymään rakennuksen kokonaisuudessaan. Vuoden 2023 syksyllä Lohjan kaupunkikehityslautakunta ehdotti kunnantalon rakennusten ja viheralueiden kaavasuojelua.

Nummen kunnantalon seinässä oli suuri Nummen kunnanvaakuna aina Nummi-Pusulan kunnan lakkauttamiseen asti.

Lähteet
-------

1. 1 2 3  Uudenmaan Liitto: Uudenmaan päätöksen paikat *uudenmaanliitto.fi*.  Arkistoitu 23.4.2016. Viitattu 21.4.2022.
2. ↑  Lohjan kaupunki: NUMMEN KEVYEN LIIKENTEEN VÄYLÄ *lohja.emmi.fi*.
3. 1 2 3  Nummi-Pusulan entinen kunnantalo myytiin 53 000 eurolla *Länsi-Uusimaa*.  22.9.2016. Viitattu 21.4.2022.
4. ↑  Kylätalo | Nummen Kyläyhdistys Ry *nummilaiset.fi*. Viitattu 21.4.2022.
5. ↑  Nummi-Pusula ja Karjalohja jäävät historiaan *Yle Uutiset*.  31.12.2012. Viitattu 21.4.2022.
6. ↑  Jukka Nurmilaakso: Nummen entinen kunnantalo suojellaan ja ympäristö säilytetään uudessa kaavamuutoksessa – kiinteistön nykyinen omistaja ei paljasta suunnitelmiaan *Länsi-Uusimaa*.  28.1.2023. Viitattu 10.10.2023.
**Eino Kristoffer Vikström** (7. joulukuuta 1901 Pukkila – 3. syyskuuta 1966 Lahti) oli suomalainen puuseppä, yrittäjä, yritysjohtaja ja vuorineuvos.

Vikströmin vanhemmat olivat poliisi, postinhoitaja Karl Gustaf Vikström ja Mathilda Karlsson ja puoliso vuodesta 1926 Aino Impi Nikkilä. Vikström kävi kansakoulun ja tuli 1918 puusepän oppipojaksi Lahden Puuseppätehdas -yhtiöön. Varusmiespalveluksensa jälkeen 1921–1923 hän toimi kuitenkin poliisina Helsingin poliisilaitoksella. Puusepäksi hän palasi Matti Metson puusepänliikkeen toisena omistajana Lahdessa ja lunasti yhtiön itselleen 1927. Seuraavana vuonna siitä tuli Lahden Puukalusto -osakeyhtiö. Eino Viktrömin pojan Timo Vikströmin johtamana perustettu Iskukaluste-yhtiö laajensi yrityksen toimintaa, mutta perheyhtiön ydinyritystä isä johti kuolemaansa asti. Vikström sai teollisuusneuvoksen arvon 1957 ja vuorineuvoksen arvon 1966.

Lähteet
-------

1. 1 2  Biografia-sampo: Eino Vikström Viitattu 25.8.2021.
2. ↑  Kuolleita. *Helsingin Sanomat*, 4.9.1966, s. 10.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Biografiasampo

 |

 |
Mallikuva Thaimaan passista, jonka maan kansalaiset voivat saada.
**Thaimaan kansalaisuus** on laillinen suhde Thaimaan kuningaskunnan ja yksityisen ihmisen välillä. Tyypillisesti kansalaisuus saadaan ius sanguinis -periaatteella, jossa vähintään toinen henkilön vanhemmista on jo entuudestaan Thaimaan kansalainen. Maassa sovelletaan myös ius soli -periaatetta eli kansalaisuuden voi saada syntymällä Thaimaan maaperällä.

Thaimaan lakien mukaan vain maan kansalaiset voivat esim. omistaa maata ja yli 49 % thaimaalaisen yrityksen osakkeista.

Kansalaisuuden saaminen syntymällä tai ilmoituksella
----------------------------------------------------

Syntyperäiseksi Thaimaan kansalaiseksi lasketaan sellainen henkilö, jonka:

* Vähintään toinen vanhemmista on Thaimaan kansalainen
* On syntynyt Thaimaan maaperällä, paitsi jos
	+ Henkilön vanhemmille on myönnetty vain tilapäinen oleskelulupa
	+ Henkilön vanhemmat eivät ole oleskellut laillisesti Thaimaassa
	+ Henkilön vanhemmat ovat ovat saaneet oleskella väliaikaisesti Thaimaassa viranomaisten erityisluvalla

Kansalaisuuden saaminen hakemuksella
------------------------------------

Henkilöt, jotka ovat vähintään 18-vuotiaita eikä heillä ole rikosrekisterimerkintöjä, voivat hakea Thaimaan kansalaisuutta, mikäli hakija täyttää seuraavat ehdot:

* On asunut Thaimaassa pysyvällä oleskeluluvalla vähintään viisi vuotta
* On töissä Thaimaassa
* Osaa puhua ja kirjoittaa thain kieltä
* Osaa laulaa Thaimaan kansallislaulun
* On saanut vähintään 50 pistettä viranomaisten arvioinnissa

Viranomaisten tekemässä arvioinnissa voi saada maksimissaan 100 pistettä ja sillä arvioidaan, kuinka sopiva hakija on. Pisteitä jaetaan 7 eri kategoriassa, jotka ovat ikä (40–50 -vuotiaat saavat automaattisesti tästä kategoriasta täydet pisteet), koulutustaso (tohtorin tutkinnot omaavat saavat automaattisesti tästä kategoriasta täydet pisteet), kuukausittainen palkka, Thaimaassa asutun ajan tyyppi ja kesto (pitkään asuneet ja kotirekisteriin merkityt saavat automaattisesti tästä kategoriasta täydet pisteet), thain kielen taitotaso, yleinen tietämys Thaimaasta ja luonne. Luonnetta arvioivat viranomaiset kiinnittävät huomiota mm. hakijan puhetyyliin, käytökseen ja pukeutumiseen.

Vuonna 2022 tehdyn lakimuutoksen perusteella kielitaitovaatimuksia kiristettiin sen verran, että kielitaidon todistamiseen vaaditaan opetusministeriön myöntämä kielitaitotodistus tai todistus Thaimaassa suoritetusta peruskoulusta.

Kaksoiskansalaisuus
-------------------

Thaimaa sallii kaksoiskansalaisuuden.

Lähteet
-------

1. 1 2 3  How to become a Thai citizen  2022. Thaiger. Viitattu 22.4.2022. (englanniksi)
2. ↑  Nationality Act (pdf) *Government Gazette*.  1965. Viitattu 22.4.2022. (englanniksi)
3. ↑  Thai citizenship seekers must pass Thai test *Bangkok Post*.  11.1.2022. Viitattu 22.4.2022. (englanniksi)
4. ↑  Thai dual citizenship. Is it legal?  10.6.2018. Thai Citizenship. Viitattu 22.4.2022. (englanniksi)
**Fredriksbergin koulu** (ruots. *Fredriksberg folkskola*) oli Siuntion ensimmäinen kansakoulu. Tämä ruotsinkielinen koulu aloitti toimintansa vuonna 1871 ja se sijaitsi aivan Siuntion kirkonkylän tuntumassa. Nykyisin koulurakennuksessa toimii Siuntion kotiseutumuseo.

Historia
--------

Siuntion kuntakokous otti vastaan ehdotuksen korkeamman kansakoulun ohjesäännöstä 12. joulukuuta 1870. Samalla kuntakokous päätti, että pastori Fredricssonilta ostetaan vuonna 1864 valmistunut Fredriksbergin huvila ulkorakennuksineen, joka sijaitsee Siuntion Pyhän Pietarin kirkon ja Siuntion pappilan välisen tien varrella. Koulurakennuksen hinnaksi tuli yhteensä 3 000 markkaa.

Kouluun palkattavan opettajan tuli olla käynyt Jyväskylän seminaarin ja osata ruotsin ja suomen kieltä. Fredriksbergin koulun ensimmäiseksi opettajaksi palkattiin vuonna 1847 syntynyt Oskar Dannholm. Kunta maksoi hänelle palkkaa 200 markkaa vuodessa ja työetuihin kuului myös asunto ja polttopuut. 

Fredriksbergin koulu aloitti toimintansa suunnitellusti 1. syyskuuta 1871. Vihkijäisjuhlassa piti puheen kappalainen Emil Telenius. Kouluun mahtui 28 oppilasta, mutta ensimmäisinä toimintavuosinaan kouluun ilmoittautuneiden määrä ei täyttänyt odotuksia. Oppilasmäärä ei noussut yli 18 oppilaaseen. Siuntiolaiset esittivät myös toiveita tyttökoulun perustamisesta, mutta kunta katsoi että tähän ei ollut varaa. Sen sijaan kunnalliskokous päätti 29. toukokuuta 1876, että myös tyttöjä alettiin ottaa Fredriksbergin kouluun. Opettaja Dannholmin vaimo opetti tytöille koulussa muun muassa käsitöitä. Dannberg kuitenkin erosi virastaan samana vuonna ja kevätlukukauden 1877 koulussa opetti sijainen.

Syksyllä 1877 opettajana aloitti Sofia Österberg, joka oli käynyt Tammisaaren seminaarin. Österberg opetti Fredriksbergin koulusssa neljä vuotta ja hänen jälkeensä opettajaksi valittiin Augusta Långström. Myös Långström päätyi opettamaan koulussa vain neljä vuotta ja häntä seurasti Victoria Boxström. Boxström opetti Fredriksbergin koulussa useita vuosikymmeniä ja hän on yksi siuntiolaisen kansakouluhistorian merkittävimmistä henkilöistä. Boxström toimi aktiivisesti eri kulttuuriyhdistyksissä ja Siuntion pitäjän kansakoulunopettajien järjestössä (ruots. *Sjundeå sockens folkskollärarkår*).

Fredriksbergin koulu lakkautettiin 1924, kun koulupiiri jaettiin Bäcksin ja Aiksoksen piireihin.

Lähteet
-------

1. ↑  SWECO YMPÄRISTÖ OY: SIUNTION RAKENNETUN KULTTUURIYMPÄRISTÖN PÄIVITYSINVENTOINTI *20.11.2019*.  Arkistoitu 21.5.2022. Viitattu 20.5.2022.
2. 1 2 3 4 5  Brenner, Alf: *Sjundeå Sockens Historia I*, s. 249-258. Hembygdens Vänner i Sjundeå r.f. 1953.
**Rami Louke** (s. 20. lokakuuta 1978 Vaasa) on uransa lopettanut suomalainen jalkapalloilija. Hän oli pelipaikaltaan oikea laitahyökkääjä, mutta kykeni pelaamaan myös keskellä.

Louke on Vaasan Palloseuran kasvatti. Hän teki ensiesiintymisensä Veikkausliigassa seuran edustusjoukkueessa 2. toukokuuta 1998 vierasottelussa Helsingin Jalkapalloklubia vastaan. Pääsarjatasolla hänelle kertyi 19 ottelua ilman maaleja 1998–2000. Kahden myöhemmän kauden loppupuolet Louke vietti lainalla Ykkösessä pelanneen Närpes Kraftin riveissä. 

Kaudeksi 2001 Louke siirtyi pysyvästi sarjatasoa alemmaksi FF Jaroon. Alkukaudesta tullut vaikea jalkapöydän murtuma uusiutui kauden kynnyksellä ja leikkauksesta toipuminen kesti pitkälle alkusyksyyn. Hän palasi joukkueen mukaan loppukaudesta ja auttoi Jaroa nousemaan Veikkausliigaan tekemällä liigakarsinnoissa hattutempun Turun Palloseuraa vastaan ja maalin molemmissa osaotteluissa FC Jokereita vastaan.

Louke palasi pääsarjatasolle Vaasan Palloseuran riveihin, mutta kausi oli pettymys VPS:n sijoittuessa yhdennelletoista sijalle ja pudoten Ykköseen. Seuraavan kahden vuoden aikana hän pelasi hajanaisesti nilkkavamman ja katkenneen polven eturistisiteen johdosta. Kausi 2005 oli Loukelle menestyksekäs VPS:n noustua Veikkausliigaan ja hänen itsensä ollessa Ykkösen paras maalintekijä 16 maalillaan yhdessä Dawda Bah’n kanssa. Louke jakoi myös Veikkauspörssin voiton Roni Porokaran kanssa.

Kausi 2006 jäi Loukelta väliin kokonaan munuaissairauden diagnoosin johdosta. Seuraavalla kaudella hän palasi lyhyeksi aikaa VPS:n mukaan, lopettaen kuitenkin pian uransa huipputasolla lääkityksen tehdessä pelaamisen mahdottomaksi. Vuonna 2009 Louke esiintyi vielä Kakkosessa pelanneen Vasa IFK:n riveissä, mutta loukkaantumisten johdosta hänen kautensa rajoittui esiintymisiin vaihtopenkiltä ja kausi jäi Louken viimeiseksi valtakunnallisissa sarjoissa.

Lähteet
-------

* 
* (Arkistoitu – Internet Archive)
* 
* (Arkistoitu – Internet Archive)
**RUSAL** (ven. Объединённая компания «Российский алюминий», ОК РУСАЛ, engl. *United Company RUSAL, UC Rusal)*) on maailman suurin, useissa maissa toimiva venäläinen alumiinikonserni. Vuonna 2011 se tuotti noin 4,7 miljoonaa tonnia eli 9 prosenttia maailman alumiinista ja 11 miljoonaa tonnia eli noin 9 prosenttia maailman alumiinioksidista. Talouslehti Forbes luokitteli konsernin Venäjän 10. suurimmaksi yritykseksi kevään 2012 suuryritysten listalla; maailmanlistalla RUSAL löytyi sijalta 482.

Yhtiön alumiinitehdas Krasnoturjinskissa.
Yhtiö perustettiin vuonna 2000 (RusAl). Vuonna 2007 se yhdistyi toisen suuren valmistajan SUAL:in kanssa ja siihen liitettiin Glencore-yhtiön alumiinioksidituotanto. Muutosten seurauksena yrityksestä tuli maailman suurin alumiinintuottaja ja yksi suurimmista alumiinioksidin tuottajista. Yhtymän osake noteerataan Moskovan (MICEX-RTS), New Yorkin pörssin Euronextissä (NYSE Euronext) ja Hongkongin pörssissä (HKEX).

RUSAL-konserni on myös merkittävä osakkeenomistaja. Se hallitsee 25 prosenttia Norilski nikelin osakkeista ja 50 prosenttia Kazakstanin Pavlodarin alueen Ekibastuzin kaupungin hiilikentästä (Bogatyr Komir).

Yhtiön pääomistajiin kuuluvat oligarkit Oleg Deripaska (omistus Bazovyi element-yhtymän välityksellä) ja Viktor Vekselberg (Renova-yhtymän kautta).

Rusalilla on ollut vaikeuksia uudelleenrahoittaa Yhdysvaltojen dollareissa olevia lainoja, kun Yhdysvaltojen Venäjälle asettamat pakotteet heikensi yrityksen mahdollisuutta asioida länsimaisten pankkien kanssa. Rusalin osakkeen ja velkakirjojen arvot romahtivat.

Lähteet
-------

1. 1 2 3  Investors - Key operating and financial figures - 2011 Rusal, rusal.ru.  Arkistoitu 15.8.2012. Viitattu 17.8.2012. (englanniksi)
2. 1 2 3 4 5  Facts an Figures Rusal, rusal.ru.  Arkistoitu 20.8.2012. Viitattu 17.8.2012. (englanniksi)
3. ↑  The World's Biggest Public Companies (pdf) Forbes, forbes.com. Viitattu 22.8.2012. (englanniksi)
4. ↑


|  |  |  |  |  |  |
| --- | --- | --- | --- | --- | --- |
| 

| * n
* k
* m
Venäjä RTS-indeksin yritykset |
| --- |
|  |
| 
* Aeroflot
* AFK Sistema
* ALROSA
* En+ Group
* FosAgro
* FSK Rosseti
* Gazprom
* Gk Samolet
* Globaltrans
* Gruppa Pozitiv
* Inter RAO
* Lukoil
* Magnit
* MMK
* Metšel
* Mobile TeleSystems
* Mosenergo
* Moskovan luottopankki
* Moskovan pörssi
* NLMK
* Nornickel
* Novatek
* Ozon Holdings
* PIK Group
* Polymetal International
* Polyus
* Qiwi
* Ros Agro
* Rosneft
* Rosseti
* Rostelecom
* RUSAL
* RusHydro
* Sberbank
* Segezha Group
* Seligdar
* Severstal
* Sovcomflort
* Surgutneftegaz
* Tatneft
* Tinkoff
* Transneft
* Unipro
* VK
* VTB
* X5 Retail Group
* Yandex

 |
|  |
| Päivitetty: 5. tammikuuta 2024 |

 |


|  |  |  |  |  |  |
| --- | --- | --- | --- | --- | --- |
| 

| * n
* k
* m
Venäjä Venäjän suurimmat yritykset (Global 2000) |
| --- |
|  |
| 
1. Gazprom
2. Rosneft
3. Lukoil
4. Surgutneftegaz
5. Novatek
6. Sberbank
7. Transneft
8. Nornickel
9. VTB
10. Tatneft
11. Rosseti
12. NMK
13. Polyus
14. Severstal
15. Inter RAO
16. Sistema
17. MMK
18. Magnit
19. Moskovan pörssi
20. ALROSA
21. Aeroflot
22. Polymetal International
23. Moskovan luottopankki

 |
|  |
| Tilanne 2020 |

 |
**Karelija** (Карелия) on Petroskoissa ilmestyvä venäjänkielinen sanomalehti.

Lehti perustettiin Karjalan tasavallan lainsäädäntökokouksen ja hallituksen äänenkannattajaksi marraskuussa 1992 sen jälkeen, kun *Severnyi Kurjerista* oli tullut riippumaton ja se oli lakannut julkaisemasta virallisia asiakirjoja. *Karelija* ilmestyi aluksi kerran viikossa nelisivuisena ja broadsheet-kokoisena. Sen ilmestymistiheys vaihteli sittemmin yhdestä kolmeen kertaan viikossa. Lehden painosmäärä nousi 2000-luvun alussa 20 000 kappaleeseen.

Karjalan tasavallan lainsäädäntökokouksen ja hallituksen äänenkannattajana edelleen toimivaa *Karelijaa* julkaisee tasavallan valtiollinen uutistoimisto. Kerran viikossa tabloidikokoisena ja 24–28-sivuisena ilmestyvän lehden painosmäärä oli 1 100 kappaletta joulukuussa 2023. Sen Internet-sivusto on perustettu vuonna 1999.

Lähteet
-------

1. ↑  Pietiläinen, Jukka: *The Regional Newspaper in Post-Soviet Russia: Society, Press and Journalism in the Republic of Karelia 1985–2001*, s. 208. Tampere: Tampere University Press, 2002. ISBN 951-44-5454-5. Teoksen verkkoversio.
2. ↑  Karelija *Natsionalnaja Biblioteka Respubliki Karelija*. Viitattu 2.1.2024.
3. 1 2  *Karelija: entsiklopedija. Tom 2*, s. 22. Petrozavodsk: Petropress, 2009. ISBN 978-5-8430-0125-4.
4. 1 2  Julkaisutiedot.  *Karelija*, 28.12.2023, s. 24. Artikkelin verkkoversio.
5. ↑  Karelija *Karelija*. Viitattu 2.1.2024.

Aiheesta muualla
----------------

* Lehden sivusto
**TVR-Panorama** (ТВР-Панорама) on Petroskoissa ilmestyvä venäjänkielinen sanomalehti.

Toukokuussa 1992 perustettu *TVR* sai alkunsa Karjalan TV- ja radioyhtiön ohjelmalehtisestä, josta tuli Petropress-yhtiön julkaisema sanomalehti. Ohjelmatietoja, ilmoituksia ja hyödyllisiä neuvoja sisältäneestä viikkolehdestä kehittyi perinteisen sanomalehdistön kriisin aikana suosittu epäpoliittinen koko perheen lukemisto. Vuonna 1996 se sai nimen *TVR-Panorama*.

*TVR-Panorama* oli 1990-luvulla Karjalan tasavallan luetuin sanomalehti, jonka painosmäärä nousi 76 000 kappaleeseen vuonna 1999. Sen levikki keskittyi maaseudulle ja erityisesti naisväestöön. Lehti perusti ensimmäisen Internet-sivustonsa vuonna 1997.

Petropressin julkaiseman 24–32-sivuisen tabloidikokoisen viikkolehden painosmäärä oli 32 000 kappaletta vuonna 2021. Se on suosituin Karjalan tasavallan kolmesta elossa olevasta paperilehdestä (muut ovat valtiollinen *Karelija* ja yksityinen *Karelskaja gubernija*). Petropress julkaisee myös Internet-sivustoa *Petrozavodsk govorit*.

Lähteet
-------

1. 1 2 3  Pietiläinen, Jukka: *The Regional Newspaper in Post-Soviet Russia: Society, Press and Journalism in the Republic of Karelia 1985–2001*, s. 207–208, 214, 220–221, 225, 248–249, 290. Tampere: Tampere University Press, 2002. ISBN 951-44-5454-5. Teoksen verkkoversio.
2. ↑  *Karelija: entsiklopedija, tom 3*, s. 162. Petrozavodsk: PetroPress, 2011. ISBN 978-5-8430-0127-8.
3. ↑  TVR-Panorama *Petropress*. Viitattu 2.1.2024.
4. ↑  *Petšat Karelii v 2021 godu*, s. 82. Petrozavodsk: Natsionalnaja biblioteka Respubliki Karelija, 2022. Teoksen verkkoversio.
5. ↑  Potšemu v Karelii prekratila rabotu tipografija im. Anohina *MK v Karelii*.  12.2.2023. Viitattu 2.1.2024.
6. ↑  Julkaisutiedot *Petrozavodsk govorit*. Viitattu 2.1.2024.
**Petropólisin katedraali**, virallisesti **Pyhän Pietari Alcántaralaisen katedraali** (port. *Catedral de São Pedro de Alcântara*), on Brasiliassa Petropólisin kaupungissa sijaitseva roomalaiskatolilainen katedraali. Se on nimetty kaupungin suojeluspyhimyksen, Pietari Alcántaralaisen, mukaan.

Ensimmäiset suunnitelmat katedraalin rakentamisesta ovat peräisin vuodelta 1846, mutta itse rakennustyöt päästiin aloittamaan vasta 1884. Rakennustyöt keskeytyivät pariinkin otteeseen ja niitä jatkettiin vuonna 1901. Tämän jälkeen ne keskeytyivät uudelleen 17 vuodeksi. Katedraali valmistui vuonna 1925 ja se vihittiin käyttöön 29. marraskuuta. Tyyliltään katedraali edustaa uusiklassismia. Vuonna 2022 katedraali avattiin uudelleen puolitoista vuotta kestäneen remontin jälkeen.

Katedraali on Brasilian viimeisen keisarin, Pedro II:n, hautapaikka.

Lähteet
-------

1. ↑  O Padroeiro *Catedral de Petrópolis*. Viitattu 30.1.2023. (portugaliksi)
2. ↑  Catedral de Petrópolis é reaberta ao público *Agência Brasil*.  1.7.2022. Viitattu 30.1.2023. (portugaliksi)
3. ↑  Obra da Catedral de Petrópolis será inaugurada em 1° de julho *Diário de Petrópolis*. Viitattu 30.1.2023. (portugaliksi)
4. ↑  Catedral de São Pedro de Alcântara *Petrópolis Convention e Visitors Bureau*.  2023. Viitattu 30.1.2023. (portugaliksi)
**Tarujen Saari** on suomalainen folkrock-yhtye. Yhtye esittää melodisia kappaleita, joista osa on vuosisatoja vanhoja. Yhtye perustettiin vuonna 1996 ja se on esiintynyt Kaustisen kansanmusiikkitapahtumassa sekä lukuisissa pienemmissä tapahtumissa ja erityisesti erilaisissa keskiaikatapahtumissa. Esiintymisasuinaan Tarujen Saaren jäsenet käyttävät keskiaikatyylistä puvustusta. Yhtye käyttää sähkökitaroita, mutta esiintyy pyynnöstä akustisesti.

Yhtyeen viides, vuonna 2006 julkaistu albumi sisältää aikaisempaa enemmän heavy metal -elementtejä.

Albumit
-------

* *Helmiä ja kuparikolikoita* (1998)
* *Hepsankeikka* (2000)
* *Levoton hauta* (2002)
* *Sota kirottu!* (2004)
* *Susien Yö – Delirium Lupus* (2006)

Jäsenet
-------

* Kaisa Saari – laulu ja puhaltimet
* Vesa Vigman – sähkökitara, kampiliira
* Pasi Kuitunen – rummut
* Auri Niskanen – viulu
* Petri Kaitamäki – sähkökitara, akustinen kitara, haitari
* Marko Kuosma – sähkökitara, akustinen kitara

Perustajajäsen Tapio Mattlar (kampiliira, akustinen kitara) jätti yhtyeen alkuvuodesta 2006.

Aiheesta muualla
----------------

* Kansanmusiikki.fi.
* Kippola, Heikki: Tarujen Saari. *Colossus* 1/2002.
**Ukrainan aluepuolustusjoukot** (ukr. Війська територіальної оборони, *Vijska terytorialnoji oborony*) on Ukrainan asevoimien vapaaehtoisjoukko.

Joukkoihin liittyminen on vapaaehtoista ja vain harvalla on aikaisempaa taistelukokemusta. Joukot on organisoitu siten, että niihin liityviä vapaaehtoisia johtavat ammattisotilaat. Aluepuolustusjoukkojen tarkoitus on osallistua perinteiseen sodankäyntiin, mutta myös sabotoida venäläisten käyttämää infrastruktuuria.

Joukkojen vuosipäivä lokakuun ensimmäinen sunnuntai, jolloin Ukrainassa vietetään myös opettajien päivää.

Aluepuolustusjoukkojen alaisuudessa toimii myös Ukrainan kansainvälinen legioona, joka perustettiin 27. helmikuuta 2022.

Historia
--------

Virallisesti aluepuolustusjoukot perustettiin 29. kesäkuuta 2021, kun presidentti Volodymyr Zelenskyi allekirjoitti lain, jonka nojalla joukot perustettiin. Joukot aktivoitiin virallisesti ensimmäisen kerran 1. tammikuuta 2022 vastavetona Venäjän joukkojen kokoontumiselle Ukrainan rajan tuntumassa.

Helmikuussa 2022 joukkojen suunniteltua kokoa nostettiin kahteen miljoonaan (aiemmin 1,5 miljoonaa).

Toukokuussa 2022 Zelenskyi nimitti aluepuolustusjoukkojen komentajaksi Ihor Tantsjuran.

Koko ja organisaatio
--------------------

Aluepuolustusjoukkoihin voi liittyä melko lailla kuka tahansa 18–60-vuotias siviili. Näiden on mahdollista toimia siviiliammateissaan viikolla ja osallistua toisinaan harjoituksiin. Viikonloput vietetään puolustusjoukkojen palveluksessa, jolloin se toimii kevyenä jalkaväkenä ja tukee Ukrainan virallista armeijaa. Vakavista rikoksista tuomitut tai ne, joilla on kaksi merkintää lievemmistä rikoksista rikosrekisterissä, eivät voi liittyä.

Maaliskuussa 2022 joukkojen koko oli 100 000 henkilöä.

Lähteet
-------

1. ↑  Ukrainian Civilians Volunteer To Train For Territorial Defense Forces *NBC News*.  26.3.2022. Viitattu 21.2.2023. (englanniksi)
2. 1 2  Ukraine’s new military branch: Citizens protecting their neighborhood *POLITICO*.  13.2.2022. Viitattu 20.2.2023. (englanniksi)
3. ↑  Зеленський запровадив на День вчителя ще одне свято *Українська правда*. Viitattu 20.2.2023. (ukrainaksi)
4. ↑  The International Legion for the Territorial Defense of Ukraine was created *Visit Ukraine*.  27.2.2022. Viitattu 20.2.2023. (englanniksi)
5. ↑  Набув чинності закон про національний спротив *Українська правда*. Viitattu 20.2.2023. (ukrainaksi)
6. 1 2  Behind the lines of Kyiv’s territorial defence force *Global News*.  2.4.2022. Viitattu 20.2.2023. (englanniksi)
7. ↑  Зеленский назначил нового командующего Сил территориальной обороны ВСУ *Зеркало недели*.  16.5.2022. Viitattu 20.2.2023. (venäjäksi)
8. ↑  Who can and can't join Ukraine's Territorial Defense Force *The Kyiv Independent*.  7.1.2022. Viitattu 20.2.2023. (englanniksi)
**Porvoon puukirkko** tai **Pikkukirkko** (ruots. *Borgå träkyrka* tai *Lilla kyrkan*) on luterilainen kirkkorakennus, joka sijaitsee Uudellamaalla Porvoon vanhassa kaupungissa aivan Porvoon tuomiokirkon vieressä. Kirkko vihittiin käyttöön vuonna 1740, jotta suomenkielisiä ja ruotsinkielisiä jumalanpalveluksia voitaisiin viettää samanaikaisesti paikkakunnalla. Kirkko oli ennen vain suomenkielisen seurakunnan käytössä.

Porvoon kirkkovaltuusto päätti purkaa kirkon vuonna 1964, mutta purkupäätös kumottiin lokakuussa 1972. Pikkukirkko remontoitiin vuosien 1973 ja 1974 välissä professori Nils-Erik Wickbergin johdolla. Kirkko otettiin uudelleen käyttöön 10. maaliskuuta 1974. Kirkko oli aktiivisessa käytössä, kun Porvoon tuomiokirkkoa korjattiin tuhopolton jäljiltä.

Porvoon puukirkon omistaa Porvoon seurakuntayhtymä.

Esinesitö
---------

Puukirkossa sijaitseva krusifiksi on peräisin 1700-luvulta. Lisäksi kirkossa on kaksi vanhaa alttaritaulua 1800-luvulta. Kirkon urut on rakentanut Bror Axel Thulé vuonna 1887 ja niissä on kahdeksan äänikertaa. Kirkon saarnastuoli on peräisin 1800-luvulta ja kyntteliköt kirkkoon ostettiin vuonna 1880.

Lähteet
-------

1. 1 2 3 4  Pikkukirkko *Porvoon seurakunnat*. Viitattu 2.10.2023.
2. 1 2  Vanha Porvoo ja Porvoon linnamäki *www.rky.fi*. Museovirasto. Viitattu 2.10.2023.
*Pohjan Tähti* ilmoitti vuonna 1917 olevansa "suomalaisten edistyspyrintöjen äänenkannattaja".
**Pohjan Tähti** oli Massachusettsin Fitchburgissa vuosina 1902–1926 ilmestynyt amerikansuomalainen sanomalehti.

Alex Heissonin perustaman *Pohjan Tähden* ensimmäisenä toimittajana työskenteli C. E. Christiansson. Vuonna 1904 tehtävään tuli *Työmiehen* entinen toimittaja Taavi Tainio, joka ryhtyi käyttämään lehteä sosialististen ajatusten levittämiseen. Tuona aikana *Pohjan Tähden* tilaajamäärä nousi lähes neljään tuhanteen ja se jopa tunnustettiin amerikansuomalaisten sosialistien puoluelehdeksi. Heisson antoi Tainiolle pian potkut, minkä jälkeen paikalliset sosialistit perustivat oman äänenkannattajan *Raivaajan*.

Myöhemmin *Pohjan Tähdestä* tuli kansallismielinen oikeistolehti. Sen ilmestymistiheys kasvoi yhdestä kahteen kertaan viikossa ja 1910-luvun lopussa se ilmestyi muutamien vuosien ajan päivälehtenä. Lehden levikki jäi kuitenkin pieneksi ja oli vuonna 1920 vain vajaat 2 500 kappaletta. Samoihin aikoihin ilmestymistiheyttä vähennettiin neljään kertaan viikossa. *Raivaajan* kustannusyhtiö osti *Pohjan Tähden* vuonna 1926, minkä jälkeen Fitchburgissa ilmestyi vielä kaksi porvarilehteä: *Amerikan Suomalainen* vuosina 1926–1929 ja *Fitchburgin Sanomat* 1930–1938.

Lähteet
-------

1. 1 2  *Amerikan Suometar 1899-1919: muistojulkaisu*, s. 89. Hancock: Suom.-lut. kustannusliike, 1919. Teoksen verkkoversio.
2. ↑  Sulkanen, Elis: *Amerikan suomalaisen työväenliikkeen historia*, s. 79, 84–85. Fitchburg: Amerikan Suomalainen Kansanvallan Liitto ja Raivaaja Publishing Company, 1951. Teoksen verkkoversio.  (Arkistoitu – Internet Archive)
3. ↑  *N. W. Ayer & Son’s American Newspaper Annual and Directory*, s. 413. Philadelphia: N. W. Ayer & Son, 1921. Teoksen verkkoversio.
4. ↑  *Siirtokansan kalenteri*, s. 221. Duluth: Yhdysvaltain ja Canadan Suomalainen Sanomalehtiliitto, 1921. Teoksen verkkoversio.
5. ↑  Kolehmainen, John I.: *Sow the Golden Seed*, s. 114. Fitchburg: Raivaaja Publishing Company, 1955. Teoksen verkkoversio.

Aiheesta muualla
----------------

* *Pohjan Tähti* digitoituna Kansalliskirjastossa